Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu hoiatab:
Iraan saab suurriikide järeleandmistest julgustust,
ja selle jultumus regioonis kasvab.
Venemaa välisminister Lavrov:
Venemaa hakkab toimetama Iraanile
hilinenud S-300 raketisüsteeme.
USA seadusandjad uurivad luubiga
sündivat P5+1 ja Iraani tuumalepet.
Peaminister Netanyahu kritiseerib jätkuvalt
Iraani ja P5+1 (USA, Venemaa, Hiina, Prantsusmaa, Inglismaa ja Saksamaa)
vahel sõlmitud raamtuumalepet.
Tema sõnul ei veena juudiriiki ükski seletus,
et tegemist on hea lepinguga.
Iraani autoritaarne režiim tallab maha oma kodanike õigused,
ekspordib oma agressiooni kogu Lähis-Idas.
Pole ühtki selgitust, mis veenaks,
et Iraanile pakutud poliitiline lepe on hea leping.
Väga lihtsal põhjusel - see on väga halb leping.
See jätab Iraanile võime tuumarelvastumiseks
ja täidab selle kohvrid rahaga.
See laseb Iraanil jätkata terrorit ja agressiooni Lähis-Idas
ja kogu maailmas, nõudmata selle lõpetamist.
Peaminister Netanyahu hoiatas,
et Iraan saab julgustust suurriikide järeleandmistest
ning tõhustab oma agressiooni ja terrori rahastamist Lähis-Idas.
Suurriikide järeleandmised julgustavad Iraani.
Iraan saab sõnumi, et ei pea lõpetama oma agressiooni
ning võib agressioone jäktata või isegi tõhustada.
Ja just seda ta teebki.
Viimased kuud, nädalad ja viimased päevad.
Ja ta teeb seda kogu Lähis-Idas, Iraagist Jeemenini.
Ta teeb seda Liibanonis, ja meie Golani piiril.
Iraan hoiab Lähis-Ida peos terrori ja verega.
Netanyahu sõnul õigustas rahvusvaheline kogukond Iraani
oma hirmutegusid jätkama, ning sanktsioonide leevendamine,
kui juuni lõpuks tõepoolest lõpliku tuumaleppeni jõutakse,
aitab täita selle kohvrid rahaga,
mis rahastab Iraani regionaalseid pürgimusi.
Iraan saab õigustuse
jätkata oma aktsioone,
ja kui sanktsioonid kiirelt eemaldatakse,
kui see tuumalepe tõpeoolest heaks kiidetakse,
saab Iraan kümneid miljoneid dollareid
oma terrori ja sõjamasina rahastamiseks.
Ja seda rahvusvahelise õigustusega.
Meie ees avaneb absurdne reaalsus,
kus Lähis-Ida saatuse ja tuleviku võti
võidakse anda fanaatilisele Iraani režiimile.
Iisraeli peaminister õhutas P5+1 oma suunda revideerima ja ütles,
et leping Iraaniga ei saavuta regionaalset stabiilsust.
Regionaalset stabiilsust ei too auklik leping Iraaniga,
vaid sihikindel ja otsustav poliitika, mis peatab tuumarelvastumise
ja sunnib Iraani peatama teiste riikide vallutamise.
Venemaa välisministri Lavrovi teatel
hakkab Venemaa toimetama Iraanile hilinenud S-300 rakettõrjeisüsteeme.
Venemaa otsus järgnes vaheleppele Iraaniga.
Nii võis Moskva saada edumaa kasusaamisvõidujooksus,
kui Iraanilt lõpuks kõik sanktsioonid eemaldatakse.
Lavrovi väitel on S-300 kompleks kaitsesüsteem
ega ähvarda seetõttu Iraani peavaenlast Iisraeli.
Oleme veendunud, et praeguses faasis see vabatahtlik
ja eraldiseisev ekspordikeeld enam ei kehti.
Juhin tähelepanu, et S-300 on mõeldud vaid kaitseotstarbeks.
See pole mõeldud rünnakuteks
ega ähvarda ühegi regiooni, sh Iisraeli julgeolekut.
Kremli väitel allkirjastas president Putin määruse,
mis kaotab Venemaa enda keelu toimetada Iraanile S-300 süsteeme.
See kaotas maade vahelt tüliõuna, mis tekkis 2010. a,
kui Venemaa tühistas Lääne survel vastava tehingu.
Kui arvestada Lähis-Ida pingelise olukorraga,
on kaasaegne õhutõrjesüsteem Iraanile väga tähtis.
Seda tõestavad kiired ja murettekitavad arengud Jeemenis
ning ümbritsev sõjaline olukord.
Ühe Vene tippametniku sõnul
on Moskva hakanud toimetama Iraani vilja, varustust ja ehitusmaterjale,
saades kaubavahetusleppe alusel vastu toornaftat.
Venemaa loodab kaubanduslikku kasu saada,
kui Iraani ja P5+1 maade sõlmitud raamleppe põhjal
jõutakse lõpliku tuumaleppeni.
Sündiv tuumalepe P5+1 ja Iraani vahel
on nii USA Senati kui Esindajatekoja luubi all.
USA välisminister John Kerry,
kes kõnelustel Iraaniga USA tiimi juhtis,
palus Kongressilt USA valitsusele vajalikku ruumi ja aega
Iraaniga lõpliku tuumaleppeni jõuda.
Ootan võimalust jagada mõtteid, kuulata küsimusi
ja vestelda Esindajatekoja liikmetega.
Mul on eriti hea meel, et saan detailsemalt rääkida,
kuna esile on kerkinud palju väärarusaamu ja küsimusi.
On hea, et meil on võimalus arutada,
mida leping tegelikult sisaldab,
ja rääkida, mis veel teha on.
Meil on kaks ja pool kuud aega läbi rääkida.
Selle aja jooksul tuleb palju tõsist tööd ära teha.
Loodame, et Kongress kuulab hoolega ja esitab küsimusi.
Loodan ka, et meile antakse ruumi ja aega viia lõpule raske ülesanne,
kus meie maal on palju mängus: rahvusliku julgeoleku küsimused
ning võimalik konflikt või rahumeelne lahendus.
Loodame viljakat dialoogi.
Kerry loodab leevendada eelnõu, mis annab Kongressile võimaluse
tuumaleppe sanktsioonide leevendamine heaks kiita või mitte.
Viimasel ajal on mõned Obama Demokraatide partei liikmed
osutanud tuumaleppele vastupanu koos vabariiklastega.
Nad võivad lepinguvastase seaduseelnõu toetuseks
veto-kindla enamuse moodustada.
Obama sõnul õõnestaks see 30. juuni tähtaja eel
kõneluste delikaatset faasi.
Mõnede demokraatidest seadusandjate toetus näitab,
kui suurt muret USA-le valmistab tuumarelvastatud Iraan.
Paljud kongresmenid tunnevad, et neid on protsessist välja jäetud,
et see kontrolli alt ei väljuks.
Kerry ülesanne on veenda Kongressi
andma talle aega läbirääkimisteks lepingu teemal,
ja kui võimalik, leevendada eelnõu,
mille algatas Senati välissuhetekomisjoni esimees Corker,
ja millega Kongress saaks 60 päeva lepingu hindamiseks.
Sel ajal ei tohiks Obama valitsus Iraani sanktsioone leevendada
ja Kongress saaks otsustada sanktsioonide heakskiitmise üle.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri